Vaadates Tom Marchese tulemusi, pole tal enne 2010. aasta jaanuari mitte midagi. Ent sealtpeale algab tulemus tulemuse järel. Esiteks kolmas koht Borgata Winter Open meistrivõistluste turniiril ($190 027), seejärel esikoht North American Poker Tour'i turniiril Las Vegases. Marchese'i noosiks sai üle $827 000, kuid rahavood ei peatunud nüüdki. Neljandad kohad Wynn Classicul ja EPT Grand Final High Roller turniiril lisasid tema arvele veel enam kui $400 000, millele järgnes $123 264 suurune skoor WSOP turniiri finaallauast. Tagatipuks jõudis Marchese finaallauda EPT Londoni põhiturniiril, WPT World Poker finaalidel ning NAPT Los Angeles Bounty Shootoutis.